Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 748/12/8803	Košice II, 4.11.2014
EEČ : 2-64-519-2014

U Z N E S E N I E

Trestná vec:	obvinená XXXXX  
Prečin:	Krádež podľa  Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 12.11.2012, spisová značka 1 Pv 748/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 12.11.2012, spisová značka 1 Pv 748/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením povereného príslušníka PZ Obvodného oddelenia  PZ XXXXX- XXXXX pod sp. zn. : ČVS: XXXXX  bolo podľa §§ 199 ods. 1, 206 ods. 1  Trestného poriadku začaté trestné stíhanie a vznesené obvinenie XXXXX XXXXX pre prečin krádeže podľa § 212  ods. 2 písm. f/   Tr. zák. na vyššie opísanom skutkovom základe.

Uznesením prokurátora Okresnej prokuratúry XXXXX II zo dňa 10.11.2012, sp. zn. 1 Pv  748/2012-6, právoplatným zo dňa 01.12.2012, podľa § 216 ods. 1 písm. a), b),c) Trestného poriadku bolo jej trestné stíhanie podmienečne zastavené,  pričom jej bola určená skúšobná doba v trvaní 18 mesiacov od jeho právoplatnosti.

	Skúšobná doba podmienečného zastavenia trestného stíhania obvinenej uplynula 01.06.2014.

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené aj vtedy, ak ide o osobu, proti ktorej sa skoršie stíhanie pre ten istý skutok skončilo právoplatným uznesením o podmienečnom zastavení trestného stíhania a obvinený sa osvedčil, ak rozhodnutie nebolo v predpísanom konaní zrušené.

Vzhľadom k tomu,  že obvinená viedla počas skúšobnej doby riadny život, čo vyplýva z jej odpisu z registra trestov Generálnej prokuratúry SR,  správ z  Okresného úradu v XXXXX  Mestskej časti XXXXX- XXXXX mesto, evidenčnej karty vodiča, podľa ktorých nebola v skúšobnej dobe postihnutá za spáchanie priestupku,  ako i s poukazom na skutočnosť, že obvinená nie je trestne stíhaná,    bolo potrebné rozhodnúť o osvedčení obv. XXXXX v skúšobnej dobe podmienečného zastavenia trestného stíhania tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lucia Bačová
prokurátorka